**ΑΝΑΚΟΙΝΩΣΗ ΠΟΥ ΑΦΟΡΑ**

 **1. ΣΤΗΝ ΗΛΕΚΤΡΟΝΙΚΗ ΕΓΓΡΑΦΗ**

1. **ΣΤΗΝ ΥΠΟΒΟΛΗ ΔΙΚΑΙΟΛΟΓΗΤΙΚΩΝ ΓΙΑ ΣΤΕΓΑΣΗ ΚΑΙ ΣΙΤΙΣΗ**

**ΠΡΩΤΟΕΤΩΝ ΦΟΙΤΗΤΩΝ ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ**

**ΓΙΑ ΤΟ ΑΚΑΔΗΜΑΪΚΟ ΕΤΟΣ 2019-2020**

**ΚΟΜΟΤΗΝΗ 19-09-2019**

  **Το Δημοκρίτειο Πανεπιστήμιο Θράκης ανακοινώνει:** 1**.** το παρακάτω με ημερομηνία 18-09-2018 δελτίο τύπου του Υπουργείου Παιδείας και Θρησκευμάτων για την εγγραφή των επιτυχόντων στα Τμήματα του Δημοκριτείου Πανεπιστημίου Θράκης και 2. ότι **τα απαιτούμενα δικαιολογητικά για τη στέγαση και τη σίτιση των πρωτοετών φοιτητών θα μπορούν είτε να κατατεθούν αυτοπροσώπως από τους φοιτητές, είτε από νόμιμα εξουσιοδοτημένο από αυτούς πρόσωπο, είτε να αποσταλούν με Courier στα κατά τόπους αρμόδια Τμήματα της Διεύθυνσης Ακαδημαϊκών Τμημάτων, όπως αυτά αναφέρονται παρακάτω, από την Τετάρτη 18 έως και την Παρασκευή 27 Σεπτεμβρίου 2019.**

 **ΔΕΛΤΙΟ ΤΥΠΟΥ**

**Ηλεκτρονική εγγραφή επιτυχόντων στην Τριτοβάθμια εκπαίδευση**

Από το Υπουργείο Παιδείας  και Θρησκευμάτων ανακοινώνεται ότι η εγγραφή των επιτυχόντων των Πανελλαδικών Εξετάσεων έτους 2019 στις Σχολές και τα Τμήματα της Τριτοβάθμιας Εκπαίδευσης θα πραγματοποιηθεί κατά το διάστημα από Τετάρτη 18 έως και Παρασκευή 27 Σεπτεμβρίου 2019.

Για την εγγραφή των επιτυχόντων θα λειτουργήσει και φέτος το σύστημα της υποχρεωτικής ηλεκτρονικής εγγραφής χωρίς την αναγκαιότητα κατάθεσης δικαιολογητικών και χωρίς να απαιτείται η μετάβαση των επιτυχόντων στις Σχολές και τα Τμήματα επιτυχίας τους. Με τον τρόπο αυτό οι επιτυχόντες δεν επιβαρύνονται με το πρόσθετο κόστος της μετακίνησης για την εγγραφή τους και με την επιπλέον διαδικασία της συλλογής και αποστολής δικαιολογητικών.

Η διαδικασία εγγραφής στην Τριτοβάθμια Εκπαίδευση θα πραγματοποιείται κατά το ανωτέρω διάστημα με αίτηση των επιτυχόντων για τη Σχολή ή το Τμήμα επιτυχίας τους μέσω ηλεκτρονικής εφαρμογής του Υπουργείου Παιδείας στην ηλεκτρονική διεύθυνση [https://eregister.it.minedu.gov.gr](https://eregister.it.minedu.gov.gr/), εισάγοντας  τον 8ψηψιο κωδικό εξετάσεων υποψηφίου και τον ίδιο κωδικό πρόσβασης (password) που χρησιμοποίησαν για την εισαγωγή τους στην ηλεκτρονική εφαρμογή του Μηχανογραφικού Δελτίου. Η εφαρμογή θα βρίσκεται σε λειτουργία από την Τετάρτη 18  Σεπτεμβρίου.

Για την πρόσβαση στην ηλεκτρονική εφαρμογή οι σχολικές μονάδες θα παρέχουν υποστήριξη στους επιτυχόντες όσον αφορά τους κωδικούς πρόσβασης, ενώ μετά την είσοδο στην εφαρμογή θα υπάρχει διαθέσιμο αναλυτικό εγχειρίδιο χρήσης για τη διευκόλυνσή τους, καθώς και συνοπτικές οδηγίες σε κάθε βήμα.

Μέσα από την ηλεκτρονική εφαρμογή οι επιτυχόντες, στην περίπτωση που έχουν εγγραφεί από προηγούμενο έτος σε Σχολή ή Τμήμα της Τριτοβάθμιας Εκπαίδευσης, θα δηλώνουν τη Σχολή ή το Τμήμα στο οποίο είναι ήδη εγγεγραμμένοι και θα αιτούνται ταυτόχρονα τη διαγραφή τους, προκειμένου να ολοκληρωθεί η εγγραφή στη νέα Σχολή ή στο νέο Τμήμα. Οι εγγεγραμμένοι φοιτητές σε Τμήματα καταργηθέντων ΤΕΙ θα αιτούνται τη διαγραφή τους αναζητώντας αρχικά το Ίδρυμα (Πανεπιστήμιο), στο οποίο εντάχθηκε το οικείο Τμήμα και εν συνεχεία το (σε μεταβατική ακαδημαϊκή λειτουργία) Τμήμα του ΤΕΙ, από το οποίο επιθυμούν να διαγραφούν.  Προς διευκόλυνση των αιτούντων, στο μενού Στοιχεία Τμημάτων παρέχεται αναλυτική λίστα  με την αντιστοίχιση των Τμημάτων των πρώην ΤΕΙ, με τα Πανεπιστήμια  στα οποία έχουν ενταχθεί μέχρι την ολοκλήρωση της μεταβατικής λειτουργία τους.

Η αίτηση εγγραφής των επιτυχόντων μέσω της ηλεκτρονικής εφαρμογής του Υπουργείου Παιδείας ενέχει χαρακτήρα Υπεύθυνης Δήλωσης. Οι επιτυχόντες μετά την είσοδο στην εφαρμογή θα καλούνται να συμπληρώσουν τον προσωπικό τους Αριθμό Μητρώου Κοινωνικής Ασφάλισής (ΑΜΚΑ), ο οποίος θα επιβεβαιώνεται μέσω διαλειτουργικότητας με το Εθνικό Μητρώο ΑΜΚΑ. Οι εγγραφέντες για να έχουν πρόσβαση στις ακαδημαϊκές υπηρεσίες της κάθε Σχολής και Τμήματος, θα πρέπει να επιδείξουν στη Γραμματεία του Τμήματος ή της Σχολής αστυνομική ταυτότητα ή διαβατήριο, προκειμένου να γίνει η ταυτοπροσωπία τους. Σε κάθε περίπτωση, η Γραμματεία δύναται να ζητήσει συμπληρωματικά δικαιολογητικά από τους εγγραφέντες.

Για τις Στρατιωτικές Σχολές, τις Αστυνομικές Σχολές, τις Σχολές της Πυροσβεστικής Ακαδημίας, τις Ακαδημίες του Εμπορικού Ναυτικού, τις Σχολές του Λιμενικού Σώματος-Ελληνικής Ακτοφυλακής και τις Ανώτερες Σχολές Τουριστικής Εκπαίδευσης, η προθεσμία και η διαδικασία εγγραφής των επιτυχόντων καθορίζεται και πραγματοποιείται από τα αρμόδια Υπουργεία.

Επισημαίνεται ότι όλες οι ανωτέρω διαδικασίες εγγραφής ολοκληρώνονται είτε από τους ίδιους τους επιτυχόντες, ή από νομίμως εξουσιοδοτημένο από αυτούς πρόσωπο.

Από το Υπουργείο Παιδείας και Θρησκευμάτων ανακοινώνεται επίσης ότι η εγγραφή των επιτυχόντων με την ειδική κατηγορία των Ελλήνων Πολιτών της Μουσουλμανικής Μειονότητας της Θράκης στις Σχολές και τα Τμήματα της Τριτοβάθμιας Εκπαίδευσης για το Ακαδημαϊκό έτος 2019-2020, πραγματοποιείται μέσω της ηλεκτρονικής εφαρμογής και κατά το ίδιο χρονικό διάστημα, δηλαδή από  18  έως και  27  Σεπτεμβρίου 2019.

Για την ολοκλήρωση της εγγραφής τους, οι εισαχθέντες στην Τριτοβάθμια Εκπαίδευση με την ειδική κατηγορία των Ελλήνων Πολιτών της Μουσουλμανικής Μειονότητας της Θράκης, οφείλουν στο ίδιο διάστημα υποβολής της αίτησης ηλεκτρονικής εγγραφής (18 έως 27/09/2019) να αποστείλουν με ταχυμεταφορά (courier) ή να καταθέσουν αυτοπροσώπως στη γραμματεία του Τμήματος / Σχολής επιτυχίας τους  τη σχετική βεβαίωση ότι είναι εγγεγραμμένοι στα δημοτολόγια Δήμου του Νομού Ξάνθης, Ροδόπης ή  Έβρου. Αν έχουν μετεγγραφεί σε άλλο Δήμο άλλης περιοχής  τότε πρέπει να αποστείλουν ή καταθέσουν αυτοπροσώπως, όπως παραπάνω, βεβαίωση του συγκεκριμένου Δήμου από την οποία να προκύπτει ότι μετεγγράφηκαν σ΄ αυτόν, από Δήμο των ανωτέρω Νομών.

**ΣΤΕΓΑΣΗ**

**ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ ΠΟΥ ΑΦΟΡΟΥΝ ΣΤΗ ΣΤΕΓΑΣΗ ΦΟΙΤΗΤΩΝ Α΄ ΕΤΟΥΣ**

1. Έντυπη Αίτηση\* που αφορά τη στέγαση **(\* Η αίτηση παρατίθεται στο τέλος της ανακοίνωσης).**
2. Εκκαθαριστικό Σημείωμα της Εφορίας του **φορολογικού έτους 2018 (εισοδήματα 2018)**

α**) και των δυο γονέων και**

β) του ιδίου του φοιτητή (Εάν δεν υποβάλλει φορολογική δήλωση ο ίδιος ο φοιτητής, τότε θα προσκομίζει υπεύθυνη δήλωση\*, όπου θα το δηλώνει). **(\*Η υπεύθυνη δήλωση παρατίθεται στο τέλος της ανακοίνωσης**)

1. Πιστοποιητικό Οικογενειακής Κατάστασης, από αρμόδια Δημοτική ή Κοινοτική Αρχή (του τελευταίου

εξαμήνου).

1. **Φωτοτυπία της ηλεκτρονικής αίτησης εγγραφής στο Τμήμα φοίτησης.**

(Η διασταύρωση των στοιχείων θα γίνει από τους αρμόδιους υπαλλήλους των Τμημάτων της Διεύθυνσης Ακαδημαϊκών Θεμάτων μέσω ονομαστικών καταστάσεων εγγραφέντων των Γραμματειών των Τμημάτων του Δ.Π.Θ.).

1. Υπεύθυνη Δήλωση\*, όπου θα δηλώνεται η μόνιμη κατοικία των γονέων**. (\* Η υπεύθυνη δήλωση παρατίθεται στο τέλος της ανακοίνωσης**)
2. **Υποβάλλεται μια Υπεύθυνη Δήλωση όπου αναφέρονται όλα τα παραπάνω**.
3. Όσοι από τους ενδιαφερόμενους επικαλούνται λόγους υγείας, θα προσκομίσουν βεβαίωση αρμόδιας Πρωτοβάθμιας Υγειονομικής Επιτροπής, όπου θα τεκμηριώνονται οι λόγοι αυτοί.
4. Όσοι από τους ενδιαφερόμενους επικαλούνται αναπηρία θα προσκομίζουν βεβαίωση από τα ΚΕΠΑ όπου θα αναφέρεται το ποσοστό αναπηρίας και η περίοδος ισχύος της αναπηρίας.
5. Όσοι από τους ενδιαφερομένους έχουν αδελφό φοιτητή/φοιτήτρια ή να υπηρετεί τη στρατιωτική του θητεία, θα προσκομίζουν βεβαίωση του Τμήματος του Πανεπιστημίου που έχουν εισαχθεί ή βεβαίωση ότι υπηρετεί τη στρατιωτική του θητεία.
6. Όσοι ενδιαφερόμενοι είναι πολύτεκνοι, θα υποβάλουν πιστοποιητικό πολυτεκνίας, το οποίο χορηγείται από την Ανώτατη Συνομοσπονδία Πολυτέκνων Ελλάδος.
7. Σε περιπτώσεις όπου στην οικογένεια υπάρχει διαζύγιο θα προσκομίζεται φωτοαντίγραφο διαζευκτηρίου και εκκαθαριστικό σημείωμα εφορίας του γονέα που έχει την επιμέλεια του παιδιού.
8. Οποιοσδήποτε άλλος κοινωνικός λόγος (π.χ. ανεργία) θα πρέπει να αποδεικνύεται με την αντίστοιχη βεβαίωση-πιστοποίηση από την εκάστοτε δημόσια αρχή και με ακριβή στοιχεία.

**ΣΙΤΙΣΗ**

**ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ ΠΟΥ ΑΦΟΡΟΥΝ ΣΤΗ ΣΙΤΙΣΗ ΦΟΙΤΗΤΩΝ Α΄ ΕΤΟΥΣ**

1. Έντυπη Αίτηση\* που αφορά τη σίτιση **(\* Η αίτηση παρατίθεται στο τέλος της ανακοίνωσης**).
2. **Δύο φωτογραφίες του φοιτητή.**
3. **Φωτοτυπία της ηλεκτρονικής αίτησης εγγραφής στο Τμήμα φοίτησης.**

(Η διασταύρωση των στοιχείων θα γίνει από τους αρμόδιους υπαλλήλους των Τμημάτων της Διεύθυνσης Ακαδημαϊκών Θεμάτων μέσω ονομαστικών καταστάσεων εγγραφέντων των Γραμματειών των Τμημάτων του Δ.Π.Θ.).

1. Πρόσφατο πιστοποιητικό οικογενειακής κατάστασης.
2. Αντίγραφο Δελτίου Αστυνομικής Ταυτότητας του φοιτητή.
3. **Έγγραφο δημόσιας αρχής ή υπηρεσιών ή λογαριασμών οργανισμών κοινής ωφελείας των γονέων, από το οποίο να προκύπτει ο τόπος μόνιμης κατοικίας τους.**
4. Υπεύθυνη δήλωση\* του ν. 1599/1986 (Α΄ 75) του ενδιαφερομένου για την ακρίβεια του περιεχομένου των υποβληθέντων δικαιολογητικών, όπου θα βεβαιώνεται ο τόπος μόνιμης κατοικίας του.(\* Η **υπεύθυνη δήλωση παρατίθεται στο τέλος της ανακοίνωσης**).
5. Βεβαίωση του οικείου Ιδρύματος από την οποία προκύπτει **η φοιτητική ιδιότητα του/της αδελφού/ής** στην περίπτωση που εμπίπτει στην περιγραφόμενη στην παράγραφο 2 του άρθρου 1 κατηγορία ή στην κατηγορία (γ) της παραγράφου 9 του αυτού άρθρου της Υπουργικής απόφασης για τη σίτιση που παρατίθεται παρακάτω.
6. Αντίγραφο εκκαθαριστικού σημειώματος της αρμόδιας Δ.Ο.Υ. για το ετήσιο οικογενειακό **(και των δυο γονέων)** ή ατομικό εισόδημα του ενδιαφερομένου φοιτητή του τελευταίου οικονομικού έτους **(φορολογικό έτος 2018, εισοδήματα 2018)**, εάν εμπίπτει στις κατηγορίες (α) έως (γ) της παραγράφου 2 του άρθρου 1 της Υπουργικής απόφασης για τη σίτιση που παρατίθεται παρακάτω. Σε περίπτωση που δεν έχει παραληφθεί το εκκαθαριστικό σημείωμα, προσκομίζεται από τον ενδιαφερόμενο φοιτητή φορολογική δήλωση του τελευταίου οικονομικού έτους.
7. Βεβαίωση επιδότησης ανεργίας, από το υποκατάστημα του Οργανισμού Απασχόλησης Εργατικού Δυναμικού (ΟΑΕΔ) στα Μητρώα του οποίου είναι εγγεγραμμένος ο ίδιος, ο γονέας του ή ο/η σύζυγός του, εάν εμπίπτει στην προβλεπόμενη κατηγορία στην παράγραφο 5 του άρθρου 1 της Υπουργικής απόφασης για τη σίτιση που παρατίθεται παρακάτω.
8. Πιστοποιητικό της Ανώτατης Συνομοσπονδίας Πολυτέκνων Ελλάδος, που αποδεικνύει την πολυτεκνική ιδιότητα του φοιτητή σύμφωνα με τις διατάξεις του άρθρου 2 του ν. 1910/1944 (Α' 229), όπως αυτό αντικαταστάθηκε με την παράγραφο 2 του άρθρου 6 του ν. 3454/2006 (Α' 75). Το ανωτέρω πιστοποιητικό προσκομίζεται εάν ο φοιτητής εμπίπτει στην κατηγορία (α) της παραγράφου 9 του άρθρου 1 της Υπουργικής απόφασης για τη σίτιση που παρατίθεται παρακάτω.
9. Αντίγραφο της πράξης συνταξιοδότησης που απονέμεται σύμφωνα με τις διατάξεις του ν. 1897/90 (Α' 120). Η ανωτέρω πράξη προσκομίζεται εάν ο φοιτητής εμπίπτει στην κατηγορία (η) της παραγράφου 9 του άρθρου 1 της Υπουργικής απόφασης για τη σίτιση που παρατίθεται παρακάτω.
10. Πιστοποιητικό Υγειονομικής Επιτροπής, σύμφωνα με το εκάστοτε ισχύον σύστημα πιστοποίησης αναπηρίας, το οποίο υφίσταται εν ισχύ κατά το έτος υποβολής της αίτησης, εάν ο φοιτητής εμπίπτει στην κατηγορία (στ) και (ζ) της παραγράφου 9 του άρθρου 1 της Υπουργικής απόφασης για τη σίτιση που παρατίθεται παρακάτω. Αν το πιστοποιητικό Υγειονομικής Επιτροπής δεν διασαφηνίζει τα κινητικά προβλήματα, αλλά μόνο αναπηρία άνω του 67%, τότε συμπληρωματικά απαιτείται ιατρική γνωμάτευση από Δημόσιο Νοσοκομείο, με υπογραφή και σφραγίδα Διευθυντού είτε Κλινικής Ε.Σ.Υ. ή Εργαστηρίου ή Πανεπιστημιακού Τμήματος αντίστοιχα, που θα βεβαιώνει ότι η συγκεκριμένη αναπηρία που πιστοποιείται από την Υγειονομική Επιτροπή προκαλεί ή συνδέεται με σοβαρά κινητικά προβλήματα.
11. Ληξιαρχική πράξη γέννησης του φοιτητή, εάν εμπίπτει στις κατηγορίες (δ), (ε) και (η) της παραγράφου 9 του άρθρου 1 της Υπουργικής απόφασης για τη σίτιση που παρατίθεται παρακάτω.
12. Ληξιαρχική πράξη θανάτου του αποβιώσαντος γονέα, εάν ο φοιτητής εμπίπτει στην κατηγορία (δ) της παραγράφου 9 του άρθρου 1 της Υπουργικής απόφασης για τη σίτιση που παρατίθεται παρακάτω .

**Ακολουθεί η αριθμ. Φ5/68535/Β3 Υπουργική Απόφαση (ΦΕΚ 1965/18 Ιουνίου 2012 τ. Β΄)**

Καθορισμός όρων, προϋποθέσεων και διαδικασίας για την παροχή δωρεάν σίτισης στους φοιτητές των

Α.Ε.Ι.

**1. Με τη δημοσίευση της παρούσης δικαιούχοι δωρεάν σίτισης είναι :**

**α.** Οι ενεργοί φοιτητές των Ανωτάτων Εκπαιδευτικών Ιδρυμάτων (Α.Ε.Ι.) της ημεδαπής, του πρώτου, δεύτερου και τρίτου κύκλου σπουδών, όπως ορίζονται στο άρθρο 2 του ν. 4009/2011 (Α 195), εφόσον δεν είναι ήδη κάτοχοι πτυχίου, μεταπτυχιακού ή διδακτορικού τίτλου αντίστοιχα.

**β.**i) Οι εγγεγραμμένοι ως φιλοξενούμενοι φοιτητές σε Α.Ε.Ι. της ημεδαπής, οι οποίοι προέρχονται από άλλα Α.Ε.Ι. της ημεδαπής στο πλαίσιο εκπαιδευτικών ή ερευνητικών προγραμμάτων συνεργασίας, όπως ορίζονται στο άρθρο 36 παράγραφος 2 (α) και (β) του ν. 4009/2011 (Α' 195).

ii) Οι εγγεγραμμένοι ως φιλοξενούμενοι φοιτητές σε Α.Ε.Ι. της ημεδαπής, οι οποίοι προέρχονται από ομοταγή Ιδρύματα της αλλοδαπής στο πλαίσιο εκπαιδευτικών ή ερευνητικών προγραμμάτων συνεργασίας, όπως ορίζονται στο άρθρο 36 παράγραφος 2 (α) και (β) του ν. 4009/2011 (Α 195).

**γ.** Οι φοιτητές που μετακινούνται προσωρινά από ένα Α.Ε.Ι. σε άλλο της ημεδαπής, σύμφωνα με τον Οργανισμό του Ιδρύματος προέλευσης, όπως ορίζονται στο άρθρο 36 παράγραφος 2 (ε) του ν. 4009/2011 (Α' 195). δ. Οι αλλοδαποί υπότροφοι του Υπουργείου Παιδείας, Δια Βίου Μάθησης και Θρησκευμάτων που πραγματοποιούν προπτυχιακές σπουδές σε Α.Ε.Ι. της ημεδαπής, εφόσον πληρούν τις προϋποθέσεις της επόμενης παραγράφου, εξαιρουμένων των περιπτώσεων (β) (ίί) και (δ).

**2. Προϋποθέσεις δωρεάν σιτιζομένων**

**1.α.** Άγαμοι φοιτητές, των οποίων το ετήσιο οικογενειακό εισόδημα, όπως προκύπτει από τα αντίστοιχα εκκαθαριστικά σημειώματα της αρμόδιας Δημόσιας Οικονομικής Υπηρεσίας (Δ.Ο.Υ.) **του τελευταίου έτους (φορολογικό έτος 2018, εισοδήματα 2018)** δεν υπερβαίνει τις σαράντα πέντε χιλιάδες (45.000) ευρώ προκειμένου για οικογένεια με ένα μόνο τέκνο. Για οικογένειες με δύο τέκνα και πλέον το παραπάνω ποσό προσαυξάνεται κατά πέντε χιλιάδες (5.000) ευρώ για κάθε τέκνο πέραν του πρώτου. Το ανωτέρω διαμορφούμενο ποσό προσαυξάνεται κατά τρεις χιλιάδες (3.000) ευρώ εφόσον ο αδελφός του δικαιούχου φοιτητή είναι ενεργός φοιτητής του πρώτου κύκλου σπουδών. Εάν περισσότεροι του ενός αδελφοί υπάγονται σε αυτήν την κατηγορία το ποσό αυτό προσαυξάνεται κατά τρεις χιλιάδες (3.000) ευρώ για καθέναν από αυτούς.

**β.** Έγγαμοι φοιτητές, των οποίων το ετήσιο οικογενειακό εισόδημα, όπως προκύπτει από τα αντίστοιχα εκκαθαριστικά σημειώματα της αρμόδιας Δημόσιας Οικονομικής Υπηρεσίας (Δ.Ο.Υ.) του τελευταίου οικονομικού έτους δεν υπερβαίνει τις σαράντα πέντε χιλιάδες (45.000) ευρώ. Προκειμένου για έντεκνη οικογένεια το ποσό αυτό προσαυξάνεται κατά πέντε χιλιάδες (5.000) ευρώ για κάθε ανήλικο τέκνο.

**γ.** Άγαμοι φοιτητές άνω των 25 ετών των οποίων το ετήσιο ατομικό εισόδημα, όπως προκύπτει από το αντίστοιχο εκκαθαριστικό σημείωμα της αρμόδιας Δημόσιας Οικονομικής Υπηρεσίας (Δ.Ο.Υ.) του τελευταίου οικονομικού έτους, δεν υπερβαίνει τις είκοσι πέντε χιλιάδες (25.000) ευρώ.

**2.** Ως ετήσιο οικογενειακό εισόδημα νοείται το συνολικό ετήσιο φορολογούμενο, πραγματικό ή τεκμαρτό, καθώς και το απαλλασσόμενο ή φορολογούμενο με ειδικό τρόπο εισόδημα του ίδιου του φοιτητή, των γονέων του και των ανήλικων αδελφών του από κάθε πηγή. Προκειμένου για έγγαμο φοιτητή, ως ετήσιο οικογενειακό εισόδημα νοείται το συνολικό ετήσιο φορολογούμενο πραγματικό ή τεκμαρτό, καθώς και το απαλλασσόμενο ή φορολογούμενο με ειδικό τρόπο εισόδημα των ιδίου, του/της συζύγου του/της και των ανηλίκων τέκνων του από κάθε πηγή.

**3.** Τα κατά περίπτωση διαμορφούμενα ποσά μειώνονται κατά 10%, όταν οι δικαιούχοι φοιτητές κατοικούν μόνιμα στο Δήμο που έχει την έδρα της η Λέσχη ή το Ίδρυμα, εάν σε αυτό δεν λειτουργεί Λέσχη.

**4.** Το ύψος του ετήσιου οικογενειακού ή ατομικού εισοδήματος δεν αποτελεί κριτήριο παροχής δωρεάν σίτισης στον φοιτητή, όταν ο ίδιος, ανεξαρτήτου ηλικίας, ή ένας εκ των γονέων του εάν είναι άγαμος κάτω των 25 ετών, ή ο/η σύζυγος του/της εάν είναι έγγαμος, εισπράττει επίδομα ανεργίας.

**5.** Στις περιπτώσεις που ο δικαιούχος φοιτητής ή/και οι γονείς του ή ο/η σύζυγός του/της, εφόσον αυτός είναι έγγαμος, δεν υποχρεούνται στην υποβολή φορολογικής δήλωσης, υποβάλλουν υπεύθυνη δήλωση του ν. 1599/1986 (Α΄ 75) περί μη υποχρέωσης υποβολής δήλωσης.

**6.** Η Λέσχη ή η Επιτροπή Φοιτητικής Μέριμνας του Ιδρύματος, εάν σε αυτό δεν λειτουργεί Λέσχη, μπορεί να ζητά και άλλα, κατά την κρίση της αποδεικτικά στοιχεία για την οικονομική και περιουσιακή κατάσταση

του ενδιαφερόμενου, προκειμένου να αποφανθεί αν δικαιούται ή όχι σίτισης.

**7.** Αν η χρηματοδότηση του Ιδρύματος από τον κρατικό προϋπολογισμό, κατά τα οριζόμενα στο άρθρο 63 του ν. 4009/2011 (Α΄ 195), δεν επαρκεί για την κάλυψη της δαπάνης σίτισης του συνόλου των φοιτητών που εμπίπτουν στις κατηγορίες της παραγράφου 2 του παρόντος, τότε το Διοικητικό Συμβούλιο της Λέσχης ή η Επιτροπή Φοιτητικής Μέριμνας του Ιδρύματος, εάν δεν υφίσταται Λέσχη, χορηγεί την προβλεπόμενη στο άρθρο 6 της παρούσης ειδική ταυτότητα κατά προτεραιότητα σε όσους εμπίπτουν στις κατωτέρω αναφερόμενες κατηγορίες.

**8.**α) Φοιτητές που είναι πολύτεκνοι, κατά την έννοια του άρθρου 1 του ν. 1910/1944 (Α΄ 229), όπως αντικαταστάθηκε με την παράγραφο 1 του άρθρου 6 του ν. 3454/2006 (Α΄ 75), και τέκνα αυτών. Η πολυτεκνική ιδιότητα διατηρείται ισοβίως σύμφωνα με τα οριζόμενα στην παράγραφο 3 του άρθρου 6 του ν. 3454/2006 (Α΄ 75).

β) Φοιτητές που φέρουν την ιδιότητα του γονέα ή του τέκνου πολυμελούς οικογένειας με τρία ζώντα τέκνα από νόμιμο γάμο ή νομιμοποιηθέντα ή νομίμως αναγνωρισθέντα ή υιοθετηθέντα.

γ) Φοιτητές με αδελφό ή αδελφή, ενεργό φοιτητή του πρώτου κύκλου σπουδών, όπως ορίζεται στο άρθρο 2 του ν. 4009/2011 (Α΄ 195), εφόσον δεν είναι ήδη κάτοχος πτυχίου, μεταπτυχιακού ή διδακτορικού τίτλου, που φοιτά σε Πανεπιστήμιο ή Τ.Ε.Ι. ή στις Ανώτατες Εκκλησιαστικές Ακαδημίες ή στην Ανώτατη Σχολή Παιδαγωγικής και Τεχνολογικής Εκπαίδευσης (Α.Σ.ΠΑΙ.Τ.Ε.), καθώς και στις Ανώτερες Σχολές Τουριστικής Εκπαίδευσης του Υπουργείου Πολιτισμού και Τουρισμού διαφορετικής πόλης της μόνιμης κατοικίας των γονέων τους.

δ) Απορφανισθέντες φοιτητές από τον ένα ή και από τους δύο γονείς, εφόσον δεν έχουν υπερβεί το 25ο έτος της ηλικίας τους.

ε) Φοιτητές που φέρουν την ιδιότητα του τέκνου άγαμης μητέρας με τουλάχιστον ένα μη αναγνωρισθέν τέκνο, το οποίο ή τα οποία δεν έχουν υπερβεί το 25ο έτος της ηλικίας τους.

στ) Φοιτητές με γονείς, τέκνα, αδέλφια, συζύγους που είναι τυφλοί ή κωφάλαλοι ή νεφροπαθείς, που υποβάλλονται σε αιμοκάθαρση ή πάσχουν από μυϊκή δυστροφία Duchenne ή ανήκουν στην κατηγορία ατόμων ειδικών αναγκών επειδή έχουν κινητικά προβλήματα οφειλόμενα σε αναπηρία άνω του 67%.

ζ) Οι πάσχοντες από τις σοβαρές ασθένειες που προβλέπονται στις διατάξεις του άρθρου 35 του ν. 3794/2009 (Α' 156).

η) Φοιτητές που φέρουν την ιδιότητα του τέκνου θύματος τρομοκρατίας, όπως ορίζεται στην παράγραφο 1 του άρθρου 1 του ν. 1897/1990 (Α΄ 120) και δεν έχουν υπερβεί το 25ό έτος της ηλικίας τους.

**3.Υποβολή δικαιολογητικών για λήψη και ανανέωση της ειδικής ταυτότητας**

Ο φοιτητής που επιθυμεί να σιτίζεται δωρεάν και εφόσον πληροί τις προϋποθέσεις που ορίζονται στην παρούσα απόφαση, υποβάλλει εντός των οριζόμενων προθεσμιών από το Ίδρυμα, εάν σε αυτό δεν, **αίτηση για τη δωρεάν σίτισή του, η οποία συνοδεύεται απαραίτητα από τα εξής δικαιολογητικά:**

**α)** Δύο φωτογραφίες του φοιτητή.

β) Φωτοτυπία της ηλεκτρονικής αίτησης εγγραφής στο Τμήμα φοίτησης

γ) Πρόσφατο πιστοποιητικό οικογενειακής κατάστασης.

δ) Αντίγραφο Δελτίου Αστυνομικής Ταυτότητας του φοιτητή.

ε) Έγγραφο δημόσιας αρχής ή υπηρεσιών ή λογαριασμών οργανισμών κοινής ωφελείας των γονέων, από το οποίο να προκύπτει ο τόπος μόνιμης κατοικίας τους. (Είναι περιττό εφόσον παρακάτω ζητάμε υπεύθυνη δήλωση για την μόνιμη κατοικία).

στ) Υπεύθυνη δήλωση του ν. 1599/1986 (Α΄ 75) του ενδιαφερομένου για την ακρίβεια του περιεχομένου των υποβληθέντων δικαιολογητικών, όπου θα βεβαιώνεται ο τόπος μόνιμης κατοικίας του, αλλά και θα γίνεται ιδιαίτερη μνεία της γνώσης των συνεπειών της υποβολής αναληθούς δήλωσης ή ανακριβών, ψευδών ή πλαστών δικαιολογητικών(χορηγείται από τα σημεία κατάθεσης των δικαιολογητικών όπως αναφέρονται παρακάτω).

ζ) Βεβαίωση του οικείου Ιδρύματος από την οποία προκύπτει η φοιτητική ιδιότητα του/της αδελφού/ής στην περίπτωση που εμπίπτει στην περιγραφόμενη στην παράγραφο 2 του άρθρου 1 κατηγορία ή στην κατηγορία (γ) της παραγράφου 9 του αυτού άρθρου.

η) Αντίγραφο εκκαθαριστικού σημειώματος της αρμόδιας Δ.Ο.Υ. για το ετήσιο οικογενειακό ή ατομικό εισόδημα του ενδιαφερομένου φοιτητή το τελευταίο οικονομικό έτος (φορολογικό έτος

2018, εισοδήματα 2018), εάν εμπίπτει στις κατηγορίες (α) έως (γ) της παραγράφου 2 του άρθρου 1 της παρούσης. Σε περίπτωση που δεν έχει παραληφθεί το εκκαθαριστικό σημείωμα, προσκομίζεται από τον ενδιαφερόμενο φοιτητή φορολογική δήλωση του τελευταίου οικονομικού έτους.

θ) Βεβαίωση επιδότησης ανεργίας, από το υποκατάστημα του Οργανισμού Απασχόλησης Εργατικού Δυναμικού (ΟΑΕΔ) στα Μητρώα του οποίου είναι εγγεγραμμένος ο ίδιος, ο γονέας του ή ο/η σύζυγός του, εάν εμπίπτει στην προβλεπόμενη στην παράγραφο 5 του άρθρου 1 της παρούσης κατηγορία.

ι) Πιστοποιητικό της Ανώτατης Συνομοσπονδίας Πολυτέκνων Ελλάδος, που αποδεικνύει την πολυτεκνική ιδιότητα του φοιτητή σύμφωνα με τις διατάξεις του άρθρου 2 του ν. 1910/1944 (Α' 229), όπως αυτό αντικαταστάθηκε με την παράγραφο 2 του άρθρου 6 του ν. 3454/2006 (Α' 75). Το ανωτέρω πιστοποιητικό προσκομίζεται εάν ο φοιτητής εμπίπτει στην κατηγορία (α) της παραγράφου 9 του άρθρου 1 της παρούσης.

κ) Αντίγραφο της πράξης συνταξιοδότησης που απονέμεται σύμφωνα με τις διατάξεις του ν. 1897/90 (Α' 120). Η ανωτέρω πράξη προσκομίζεται εάν ο φοιτητής εμπίπτει στην κατηγορία (η) της παραγράφου 9 του άρθρου 1 της παρούσης.

λ) Πιστοποιητικό Υγειονομικής Επιτροπής, σύμφωνα με το εκάστοτε ισχύον σύστημα πιστοποίησης αναπηρίας, το οποίο υφίσταται εν ισχύ κατά το έτος υποβολής της αίτησης, εάν ο φοιτητής εμπίπτει στην κατηγορία (στ) και (ζ) της παραγράφου 9 του άρθρου 1 της παρούσης. Αν το πιστοποιητικό Υγειονομικής Επιτροπής δεν διασαφηνίζει τα κινητικά προβλήματα, αλλά μόνο αναπηρία άνω του 67%, τότε συμπληρωματικά απαιτείται ιατρική γνωμάτευση από Δημόσιο Νοσοκομείο, με υπογραφή και σφραγίδα Διευθυντού είτε Κλινικής Ε.Σ.Υ. ή Εργαστηρίου ή Πανεπιστημιακού Τμήματος αντίστοιχα, που θα βεβαιώνει ότι η συγκεκριμένη αναπηρία που πιστοποιείται από την Υγειονομική Επιτροπή προκαλεί ή συνδέεται με σοβαρά κινητικά προβλήματα.

μ) Ληξιαρχική πράξη γέννησης του φοιτητή, εάν εμπίπτει στις κατηγορίες (δ), (ε) και (η) της παραγράφου 9 του άρθρου 1 της παρούσης.

ν) Ληξιαρχική πράξη θανάτου του αποβιώσαντος γονέα, εάν ο φοιτητής εμπίπτει στην κατηγορία (δ) της παραγράφου 9 του άρθρου 1 της παρούσης.

* **Σας εφιστούμε την προσοχή στα εξής σημεία:**
* **ΟΙ ΕΝΔΙΑΦΕΡΟΜΕΝΟΙ ΓΙΑ ΤΙΣ ΠΑΡΟΧΕΣ ΣΙΤΙΣΗΣ ΚΑΙ ΣΤΕΓΑΣΗΣ ΘΑ ΠΡΕΠΕΙ ΝΑ ΚΑΤΑΘΕΤΟΥΝ Η ΝΑ ΑΠΟΣΤΕΛΛΟΥΝ ΞΕΧΩΡΙΣΤΑ ΤΑ ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ ΓΙΑ ΤΗ ΣΙΤΙΣΗ ΚΑΙ ΞΕΧΩΡΙΣΤΑ ΤΑ ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ ΓΙΑ ΤΗ ΣΤΕΓΑΣΗ ΜΕΣΑ ΣΕ ΕΝΑΝ ΤΑΧΥΔΡΟΜΙΚO ΦΑΚΕΛΟ.**
* **ΑΙΤΗΣΕΙΣ ΜΕ ΕΛΛΙΠΗ ΔΙΚΑΙΟΛΟΓΗΤΙΚΑ ΔΕΝ ΘΑ ΓΙΝΟΝΤΑΙ ΔΕΚΤΕΣ.**
* **ΕΚΠΡΟΘΕΣΜΕΣ ΑΙΤΗΣΕΙΣ ΔΕΝ ΘΑ ΓΙΝΟΝΤΑΙ ΔΕΚΤΕΣ.**
* **ΟΙ ΑΙΤΗΣΕΙΣ ΘΑ ΑΠΟΣΤΕΛΛΟΝΤΑΙ ΤΑΧΥΔΡΟΜΙΚΩΣ Η ΘΑ ΚΑΤΑΤΙΘΕΝΤΑΙ ΑΥΤΟΠΡΟΣΩΠΩΣ Ή ΔΙΑ ΝΟΜΙΜΟΥ ΑΝΤΙΠΡΟΣΩΠΟΥ ΓΙΑ ΤΗΝ ΚΑΘΕ ΠΑΡΟΧΗ ΣΕ ΚΑΘΕ ΠΟΛΗ**

 **ως εξής :**

**α) Για όλα τα Τμήματα της πόλης της Κομοτηνής στο Τμήμα Προπτυχιακών Σπουδών και Φοιτητικής Μέριμνας, 4ο χλμ. Κομοτηνής-Ασωμάτων, Πρυτανεία, Πανεπιστημιούπολη Κομοτηνής, Τ.Κ. 69132.**

**Τηλ. επικοινωνίας:2531039211, 2531039212.**

**β) Για όλα τα Τμήματα της πόλης της Ξάνθης στο Τμήμα Ακαδημαϊκών Θεμάτων Ξάνθης, Βιβλιοθήκη, Πανεπιστημιούπολη, Κιμμέρια Ξάνθης, Τ.Κ. 67100. Τηλ. επικοινωνίας: 2541079028.**

**γ) Για όλα τα Τμήματα της πόλης της Αλεξανδρούπολης στο Τμήμα Ακαδημαϊκών Θεμάτων Αλεξανδρούπολης, 6ο χλμ. Αλεξανδρούπολης-Μάκρης, Πανεπιστημιούπολη Δραγάνα Αλεξανδρούπολης, Τ.Κ. 68100. Τηλ. επικοινωνίας :2551030973, 2551030965.**

**δ) Για όλα τα Τμήματα της πόλης της Ορεστιάδας στον αρμόδιο υπάλληλο της Διεύθυνσης Ακαδημαϊκών Θεμάτων κ. Στέργιο Κουρετσίδη, Κτίριο Φοιτητικών Εστιών, Γωνία Μουρούζη και Ευριπίδου, Ορεστιάδα, Τ.Κ. 68200. Τηλ. επικοινωνίας: 2552041406, 2552041300.**

**ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ**

 **ΣΧΕΔΙΟ ΑΙΤΗΣΗΣ ΓΙΑ ΔΙΑΜΟΝΗ**

**ΑΡ. ΑΙΤΗΣΗΣ**

**………………..**

**ΗΜΕΡΟΜΗΝΙΑ ΠΑΡΑΛΑΒΗΣ**

**…………………**

 **ΣΤΙΣ ΦΟΙΤΗΤΙΚΕΣ ΕΣΤΙΕΣ**

***ΤΑ ΠΑΡΑΚΑΤΩ ΣΤΟΙΧΕΙΑ ΕΙΝΑΙ ΕΜΠΙΣΤΕΥΤΙΚΑ***

***ΚΑΙ ΧΡΗΣΙΜΟΠΟΙΟΥΝΤΑΙ ΑΠΟΚΛΕΙΣΤΙΚΑ***

***ΓΙΑ ΣΚΟΠΟΥΣ ΑΞΙΟΛΟΓΗΣΗΣ ΤΗΣ ΑΙΤΗΣΗΣ***

|  |  |
| --- | --- |
| **ΕΠΩΝΥΜΟ :****ΟΝΟΜΑ :****ΟΝΟΜΑ ΠΑΤΕΡΑ :****ΣΧΟΛΗ/ΤΜΗΜΑ :****ΑΡΙΘΜΟΣ ΕΙΔΙΚΟΥ ΜΗΤΡΩΟΥ** | **ΠΡΟΣ****ΤO ΤΜΗΜΑ** **……………………****ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ** **ΠΟΛΗ ………..** |
| **ΕΤΟΣ ΣΠΟΥΔΩΝ :****(Δηλώνεται το έτος στο οποίο θα είναι ο φοιτητής τον Σεπτέμβριο του 2019):** |  **Σας παρακαλώ να κάνετε δεκτή την αίτησή μου με τα σχετικά δικαιολογητικά για στέγαση στις φοιτητικές εστίες του Δημοκριτείου Πανεπιστημίου Θράκης κατά το ακαδημαϊκό έτος 2019-2020.** |
| **ΠΤΥΧΙΟΥΧΟΣ ΑΛΛΗΣ ΣΧΟΛΗΣ :****(Δηλώνεται ο τρόπος : α) κατατακτήριες, β) 10%**  |
| **ΔΙΕΥΘΥΝΣΗ ΜΟΝΙΜΗΣ ΚΑΤΟΙΚΙΑΣ ΑΙΤΟΥΝΤΟΣ :****Οδός Αριθμός Τ.Κ.****Πόλη/Χωριό** |
| **ΣΤΟΙΧΕΙΑ ΕΠΙΚΟΙΝΩΝΙΑΣ ΑΙΤΟΥΝΤΟΣ :****ΤΗΛΕΦΩΝΟ****Σταθερό :****κινητό :****Ηλεκτρονική Διεύθυνση (e-mail) Πανεπιστημίου :****Ηλεκτρονική Διεύθυνση (e-mail) Προσωπική :** |
| **ΣΤΟΙΧΕΙΑ ΔΩΜΑΤΙΟΥ : Συγκρότημα, Αριθμός Δωματίου, Μονόκλινο ή δίκλινο)****( Συμπληρώνεται μόνο εφόσον ο αιτών φοιτητής διέμενε κατά το προηγούμενο έτος.)** |
| **ΙΔΙΟΤΗΤΑ ΑΙΤΟΥΝΤΟΣ :** **Προπτυχιακός Φοιτητής :****Μεταπτυχιακός φοιτητής :****Φοιτητής ERASMUS :****Φοιτητής IAESTE :****Άλλο :** |
| **Περίοδος διαμονής στις φοιτητικές εστίες του Δ.Π.Θ.****από έως 30-6-2020 εξαιρουμένων των διακοπών Χριστουγέννων, Πάσχα και Καλοκαιριού.** | **ΗΜΕΡΟΜΗΝΙΑ ΥΠΟΒΟΛΗΣ ΑΙΤΗΣΗΣ****……………………………….****ΥΠΟΓΡΑΦΗ ΑΙΤΟΥΝΤΟΣ****……………………………….** |

**ΔΕΧΟΜΑΙ ΑΝΕΠΙΦΥΛΑΚΤΑ ΤΟΝ ΚΑΝΟΝΙΣΜΟ ΛΕΙΤΟΥΡΓΙΑΣ ΦΟΙΤΗΤΙΚΩΝ ΕΣΤΙΩΝ ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ**

****

**ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ**

 **ΣΧΕΔΙΟ ΑΙΤΗΣΗΣ ΣΙΤΙΣΗΣ**

**ΑΡ. ΑΙΤΗΣΗΣ**

**………………..**

**ΗΜΕΡΟΜΗΝΙΑ ΠΑΡΑΛΑΒΗΣ**

**…………………**

***ΤΑ ΠΑΡΑΚΑΤΩ ΣΤΟΙΧΕΙΑ ΕΙΝΑΙ ΕΜΠΙΣΤΕΥΤΙΚΑ***

***ΚΑΙ ΧΡΗΣΙΜΟΠΟΙΟΥΝΤΑΙ ΑΠΟΚΛΕΙΣΤΙΚΑ***

***ΓΙΑ ΣΚΟΠΟΥΣ ΑΞΙΟΛΟΓΗΣΗΣ ΤΗΣ ΑΙΤΗΣΗΣ***

|  |  |
| --- | --- |
| **ΕΠΩΝΥΜΟ :****ΟΝΟΜΑ :****ΟΝΟΜΑ ΠΑΤΕΡΑ :****ΣΧΟΛΗ/ΤΜΗΜΑ :****ΑΡΙΘΜΟΣ ΕΙΔΙΚΟΥ ΜΗΤΡΩΟΥ:****ΕΤΟΣ ΣΠΟΥΔΩΝ :****(Δηλώνεται το έτος στο οποίο θα είναι ο φοιτητής τον Σεπτέμβριο του 2019)** | **ΠΡΟΣ****ΤO ΤΜΗΜΑ****ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ** **ΠΟΛΗ …….**  **Σας παρακαλώ να κάνετε δεκτή την αίτησή μου με τα σχετικά δικαιολογητικά για την παροχή σίτισης από το Δημοκρίτειο Πανεπιστήμιο Θράκης κατά το ακαδημαϊκό έτος 2019-2020.** |
| **ΠΤΥΧΙΟΥΧΟΣ ΑΛΛΗΣ ΣΧΟΛΗΣ :****(Δηλώνεται ο τρόπος : α) κατατακτήριες, β) 10%** |
| **ΔΙΕΥΘΥΝΣΗ ΜΟΝΙΜΗΣ ΚΑΤΟΙΚΙΑΣ ΑΙΤΟΥΝΤΟΣ :****Οδός Αριθμός Τ.Κ.****Πόλη/Χωριό** |
| **ΣΤΟΙΧΕΙΑ ΕΠΙΚΟΙΝΩΝΙΑΣ ΑΙΤΟΥΝΤΟΣ :****ΤΗΛΕΦΩΝΟ****Σταθερό :****κινητό :****Ηλεκτρονική Διεύθυνση (e-mail) Πανεπιστημίου :****Ηλεκτρονική Διεύθυνση (e-mail) Προσωπική :** |
| **ΙΔΙΟΤΗΤΑ ΑΙΤΟΥΝΤΟΣ :** **Προπτυχιακός Φοιτητής :****Μεταπτυχιακός φοιτητής :****Φοιτητής ERASMUS :****Άλλο :** |
| **ΠΑΡΑΚΑΛΟΥΜΕ ΚΥΚΛΩΣΤΕ ΠΑΡΑΚΑΤΩ ΕΦΟΣΟΝ ΕΜΠΙΠΤΕΤΕ ΣΕ ΚΑΠΟΙΑ/ΕΣ ΑΠΟ ΤΙΣ ΠΑΡΑΚΑΤΩ ΚΑΤΗΓΟΡΙΕΣ:** * **ΕΠΙΔΟΤΟΥΜΕΝΗ ΑΝΕΡΓΙΑ.**
* **ΠΟΛΥΤΕΚΝΟΙ.**
* **ΦΟΙΤΗΤΕΣ ΓΟΝΕΙΣ ή ΑΔΕΡΦΙΑ(Εξαιρούνται όσοι είναι στο 2ο πτυχίο & φοιτητές εξωτερικού).**
* **ΑΠΟΡΦΑΝΙΣΘΕΝΤΕΣ ΦΟΙΤΗΤΕΣ(Μέχρι 25ο έτος ηλικίας.)**
* **ΜΟΝΟΓΟΝΕΙΚΕΣ ΟΙΚΟΓΕΝΕΙΕΣ.**
* **ΦΟΙΤΗΤΕΣ ΜΕ ΓΟΝΕΙΣ ΣΟΒΑΡΑ ΠΑΣΧΟΝΤΕΣ.**
* **ΦΟΙΤΗΤΕΣ ΠΑΣΧΟΝΤΕΣ ΑΠΟ ΣΟΒΑΡΕΣ ΑΣΘΕΝΕΙΕΣ.**
* **ΦΟΙΤΗΤΕΣ ΤΕΚΝΑ ΘΥΜΑΤΟΣ ΤΡΟΜΟΚΡΑΤΙΑΣ(Μέχρι 25ο έτος ηλικίας).**
 | **ΗΜΕΡΟΜΗΝΙΑ ΥΠΟΒΟΛΗΣ ΑΙΤΗΣΗΣ** **……………………………….****ΥΠΟΓΡΑΦΗ ΑΙΤΟΥΝΤΟΣ****……………………………….** |

**ΤΗΛΕΦΩΝΑ ΤΜΗΜΑΤΩΝ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ**

**ΚΟΜΟΤΗΝΗ**

1. Τμήμα Νομικής (25310-39848,39892, 39894)
2. Τμήμα Επιστήμης Φυσικής Αγωγής και Αθλητισμού (25310-39624, 39663)
3. Τμήμα Ιστορίας και Εθνολογίας (25310-39462, 39463, 39464)
4. Τμήμα Ελληνικής Φιλολογίας (25310-39902, 39903)
5. Τμήμα Κοινωνικής Εργασίας (25310­39409, 39412)
6. Τμήμα Κοινωνικής Πολιτικής(25310­39409, 39412)
7. Τμήμα Πολιτικής Επιστήμης (25310­39409, 39412)
8. Τμήμα Κοινωνικής Διοίκησης και Πολιτικής Επιστήμης (25310­39409, 39412)
9. Τμήμα Οικονομικών Επιστημών (25310-39824, 39825)
10. Τμήμα Γλώσσας, Φιλολογίας και Πολιτισμού Παρευξεινίων Χωρών (25310-39458,39420)
11. Τμήμα Προπτυχιακών Σπουδών και Φοιτητικής Μέριμνας (25310-39211, 39212)

**ΞΑΝΘΗ**

1. Τμήμα Πολιτικών Μηχανικών (25410-79027, 79026)
2. Τμήμα Ηλεκτρολόγων Μηχανικών και Μηχανικών Υπολογιστών (25410-79012, 79035)
3. Τμήμα Μηχανικών Περιβάλλοντος (25410- 79101, 79108, 79109)
4. Τμήμα Αρχιτεκτόνων Μηχανικών (25410-79349, 79364)
5. Τμήμα Μηχανικών Παραγωγής και Διοίκησης (25410-79345, 79360, 79361)
6. Τμήμα Ακαδημαϊκών Θεμάτων Ξάνθης (25410-79028)

**ΑΛΕΞΑΝΔΡΟΥΠΟΛΗ**

1. Τμήμα Ιατρικής (25510-30912, 30913)
2. Παιδαγωγικό Τμήμα Δημοτικής Εκπαίδευσης (25510-30023, 30028, 30024)
3. Τμήμα Επιστημών της Εκπαίδευσης στην Προσχολική Ηλικία (25510-30110, 30047, 30046)
4. Τμήμα Μοριακής Βιολογίας και Γενετικής (25510-30612, 30614)
5. Τμήμα Ακαδημαϊκών Θεμάτων Αλεξανδρούπολης (25510-30973)

**ΟΡΕΣΤΙΑΔΑ**

1. Τμήμα Δασολογίας και Διαχείρισης Περιβάλλοντος και Φυσικών Πόρων (25520-41171, 41174).
2. Τμήμα Αγροτικής Ανάπτυξης (25520-41161, 41162, 41163).
3. Αρμόδιος υπάλληλος Διεύθυνσης Ακαδημαϊκών Θεμάτων κ. Στ. Κουρετσίδης (25520-41406, 41300).

**Εσωτερική Διανομή:**

-Δ.Α.Θ.

-Τ.Π.Σ.&Φ.Μ.

-Τμήματα Δ.Π.Θ. **(για ανάρτηση στην ιστοσελίδα τους)**

-Υπολογιστικό Κέντρο

 **(για ανάρτηση στην κεντρική ιστοσελίδα του Πανεπιστημίου)**

 **Με εντολή Πρύτανη**

 **Η Προϊσταμένη**

 **της Διεύθυνσης Ακαδημαϊκών Θεμάτων**

 **Ελένη Τζελέπη**